Document ID: /roh_data/filtered/fineweb-2-filterrobots_roh.jsonl.gz/58713

Sch'in um è emploià, lura ha el d'annunziar quai tar la cassa da cumpensaziun dal Grischun via il patrun da lavur. Ils daners survegn el lura cun la proxima paja mensila dal patrun da lavur. Sche l'um lavura independentamain, è senza lavur ni è invalid – po el directamain annunziar e retrair ils daners via la cassa da cumpensaziun. Sco bab da l'uffant èsi d'annunziar ils dis libers entaifer ils emprims sis mais suenter la naschientscha.
Quants daners datti?
Durant il congedi da paternitad survegn il bab 80% da la paja mensila. Il medem vala per las persunas che lavuran independentamain, dentant là valan las entradas annualas sco basa da calculaziun. En mintga cas è la premia maximala ch'ins po retrair fixà tar 196 francs a di.